Ronaldinho berúgott és lefeküdt aludni?
Spanyolországban egyre élesebb vita bontakozik ki Ronaldinho körül, aki állítólag nem sérülés miatt hiányzik a Barcelona labdarúgócsapatából.
A világbajnok középpályás a hivatalos indoklás szerint combsérülés miatt nem tartott társaival hét végén Almeríában lejátszott bajnokira, a sajtó azonban másként tudja. Az El Periódico de Catalunya című napilap azt jelentette, hogy Frank Rijkaard vezetőedző azért tette ki a keretből a brazil zsenit, mert az egy átmulatott éjszaka után nem jelent meg a csütörtöki tréningen.

A Sport című újság szerint a holland mesternek elege lett Ronaldinho fegyelmezetlenségéből és profihoz méltatlan hozzáállásából, és a dél-amerikai légiósból egyébként is hiányzik az a munkamorál, amelyre egy Barca-játékosnak szüksége van.

A klub egyelőre hallgat az állítólagos botrányról, Joan Laporta elnök lakonikusan csak annyit mondott, "semmit sem tudok az esetről".

A Barcelona Ronaldinho nélkül 2-2-t játszott az óriásölő újonc otthonában, és ezzel elszalasztotta az esélyt, hogy közelítsen a La Corunában bukott Real Madridhoz.

Ez a szezon egyébként sem Ronaldinhóé, az aranylabdás brazil hol játszik, hol nem, igaz, néhány fordulóval ezelőtt azért megmutatta, miért is rajonganak érte milliók. Akkora lőtt az Atletico Madridnak, hogy csodájára járt a világ. A Barcelona persze akkor is kikapott.

Köszönjük, hogy minket olvasol minden nap!

Ha szeretnél még sokáig sok ilyen, vagy még jobb cikket olvasni az Indexen, ha szeretnéd, ha még lenne független, nagy elérésű sajtó Magyarországon, amit vidéken és a határon túl is olvasnak, akkor támogasd az Indexet!

Tudj meg többet az Index támogatói kampányáról!

Milyen rendszerességgel szeretnél támogatni minket?

Havi

Egyszeri

Mekkora összeget tudsz erre szánni?

2.000 Ft

4.000 Ft

6.000 Ft

Mekkora összeget tudsz erre szánni?

20.000 Ft

40.000 Ft

Egyéb

Ft

Támogatom az indexet
Sport Futball